cyanic-selkie/wikianc huggingface dataset:
Բելա Կովաչ
Կենսագրություն
Բելա Կովաչը ծնվել է Հունգարիայում 1908 թվականին։ Նա մասնակցել է քաղաքականությանը և կապվել Մանր հողատերերի անկախ կուսակցության(FKGP) հետ։ Նա ստացել է գյուղացիության կողմից աջակցություն, որոնք կազմել են երկրի բնակչության 50 %-ը։ Սակայն մինչև 1939 թվականը քվեարկությունը գյուղացիության շրջանում բաց է եղել, և կալվածատերերը կարողացել են ստիպել մեծամասնությանը քվեարկել կառավարող կուսակցության օգտին։ Անկախ կուսակցության առաջնորդները հիմնականում ներկայացրել են միջին խավին, և նրանց քաղաքական հայացքները փոխվել են լիբերալիզմից սոցիալիստականի։ Խորհրդային բանակը ներխուժում է Հունգարիա 1944 թվականին։ Նա ստեղծում է այլընտրանքային կառավարություն, բայց չի կարողանում գրավել Բուդապեշտը մինչև 1945 թվականի հունվարի 18-ը։ Շուտով դրանից հետո Զոլտան Տիլդին դառնում է ժամանակավոր վարչապետ (FKGP)։ 1945 թվականի նոյեմբերին կայացած ընտրություններին անկախ կուսակցությունը ստանում է ձայների 57 %-ը։ Հունգարիայի Աշխատավորական կուսակցությունը, որն այդ ժամանակ գտնվում էր Ռակոշիի և Էրնե Հերեի ղեկավարության ներքո, ստանում է բնակչության ընդամենը 17 %-ի աջակցությունը։ Հունգարիայում խորհրդային հրամանատարը` մարշալ Վորոշիլովը, հրաժարվել է թույլ տալ, որ փոքր հողատերերը ձևավորեն կառավարություն։ Դրա փոխարեն նա ստեղծում է կոալիցիոն կառավարություն կոմունիստների հետ, որոնք զբաղեցնում էին բոլոր կարևոր պաշտոնները, իսկ Կովաչը դառնում է գյուղատնտեսության նախարար։
Հունգարիայի կոմունիստական կուսակցությունը 1947 թվականի ընտրություններում դառնում է խոշորագույն կուսակցություններից մեկը և ծառայում կոալիցիայում` անկախ կառավարության ժողովրդական ճակատում։ Կոմունիստները աստիճանաբար կառավարության վրա վերահսկողություն են սահմանում, 1948 թվականին կուսակցությունը դադարեցնում է իր գործունեությունը։ Կովաչը ձերբակալվում է և մեղադրվում օկուպանտների դեմ պայմանավորվածության մեջ։ Նա մեղավոր է ճանաչվում և աքսորվում է Սիբիր։ Ռակոշին նույնպես պահանջում է Հունգարիայի Աշխատավորական կուսակցությունից լիարժեք հնազանդություն։ Երբ Լասլո Ռայկը` արտաքին գործերի քաւտուղարը, փորձել է քննադատել Իոսիֆ Ստալինին և Ստալինյան քաղաքականությանը Հունգարիայում, նա ձերբակալվել է և 1949 թվականին ենթարկվել մահապատժի։ Յանոշ Կադարը և այլ այլախոհներ այդ ժամանակ հեռացվել են կուսակցությունից։ Ռակոշին այդ ժամանակ փորձել է ավտորիտար վարչակարգը հաստատել Հունգարիայում։ 2000 մարդ մահվան են դատապարտվել և ավելի քան 100 հազարը փակվել բանտում։ Այդ քաղաքագետները դեմ էին Հունգարիայի բանվորական կուսակցության որոշ անդամների, և մոտ 200 հազարը վռնդվում են Ռակոշիի կազմակերպությունից։ Կովաչը բանտից ազատվում է 1956 թվականին։ 1956 թվականի հոկտեմբերի 23-ին Բուդապեշտում սկսվում է ուսանողների խաղաղ ցույցը։ Ուսանողները պահանջում էին խորհրդային օկուպացիայի կրճատում և իրական սոցիալիզմի հաստատում։ Հաջորդ օրը սպաները և զինվորները Բուդապեշտի փողոցներում միանում են ուսանողներին։ Ստալինի արձանը ներքև է նետվում, իսկ ցուցարարները վանկարկում էին. «ռուսները տուն են գնում», «հեռացի՛ր Հերո», «կեցցե Նագին»։ Հոկտեմբերի 25-ին խորհրդային տանկերը կրակ են բացում ցուցարարների վրա։ 12 մարդ մահանում է, 170-ը` վիրավորվում։ Կոմունիստական կուսակցության կենտրոնական կոմիտեն ստիպված Էրնո Հերոյին ազատում է պաշտոնից, և նրան փոխարինում է Յանոշ Կադարը։ Նոյեմբերի 3-ին Նագը հայտարարում է մանրամասներ իր կոալիցիոն կառավարության մասին(Իմրե Նագիի երրորդ կաբինետը)։ Նրա մեջ մտնում էին Կովաչին, Աննա Քեթլին, Զոլտան Տիլդին, Ֆերենց Ֆարկաշը, Գեզա Լոշոնցին, Իշտվան Բ Սաբոն, Գյուլա Կելեմեն, Յոժեֆ Ֆիշերը, Պալ Մալետերը, Զոլտան Սանտոն, Իշտվան Բիբոն։ 1956 թվականի նոյեմբերի 4-ին Նիկիտա Խրուշչովը կարմիր բանակը ուղարկում է Հունգարիա, և Նագիի կառավարությունը գահընկեց է արվում։ Բելա Կովաչը, ով մնացել էր խորհրդարանի պատգամավոր, մահանում է 1959 թվականին։
Արտաքին հղումներ
Կատեգորիա:1908 ծնունդներ Կատեգորիա:1959 մահեր Կատեգորիա:Հունգարիայի քաղաքական գործիչներ
Գերմանահայ բժիշկների միություն
Գերմանահայ բժիշկների միություն, կազմավորվել է 1989 թվականի նոյեմբերին, Ֆրանկֆուրտում։ Ներկայումս ունի շուրջ 60 անդամ։ Միավորում է Գերմանիայում աշխատող հայազգի բժիշկներին, բուժքույրերին, բուժաշխատողներին, դեղագործներին։
1988 թվականի Սպիտակի երկրաշարժից հետո Հայաստան է ուղարկել զգալի քանակությամբ դեղորայք, բժշկական տարբեր սարքավորումներ։ Բժիշկներ Ռաֆայել Պապանյանը (միության նախագահ), Խաչիկ Թաթարյանը, Գևորգ Քալատաշը, Արթին Տոնոն, Շավարշ Հովասափյանը և ուրիշներ բազմիցս եղել են Հայաստանում, մասնակցել աղետի գոտու բնակչությանը բժշկական օգնություն ցուցաբերելու գործին, հատուկ հովանավորություն սահմանել Արարատի մարզկենտրոնի հիվանդանոցի նկատմամբ։ Միությունը Գերմանիայի տարբեր քաղաքներում կազմակերպում է տարբեր միջոցառումներ, որոնց հասույթը տրամադրվում է միության հիմնական ծրագրերի կատարմանը։
Պնևմոնիկա
Պնևմոնիկա, շիթային պնեմաավտոմատիկա, պնեմաավտոմատիկայի ճյուղ, որաեղ կիրառվող սարքերի աշխատանքի հիմքում ընկած է աերոդինամիկական տարբեր էֆեկտների օգտագործումը (տես Շիթային տեխնիկա)։ Պնևմոնիկաի պարզագույն տարրը՝ շիթային ուժեղացուցիչը, նման է էլեկտրոնային լամպի՝ տրիոդի և օգտագործվում է պնեմատիկ սարքերում ու հաշվողական մեքենաներում։ Շիթային պնեմատիկ տրիոդում էլեկտրոններ ճառագայթող շիկացման թելիկի դերը կատարում է սնման ծայրափողակը, անոդի դերը՝ ընդունիչ փողը, կառավարող ցանցի դերը՝ կառավարման ծայրափողակը։ Պնեմատիկ շիթային ռելեների միջոցով կարելի է իրագործել հիմնական տրամաբանական գործողությունները՝ «ոչ», «այո», «կամ», «և»։ Նկ-ում բերված է «ոչ» և «այո» գործողությունների համար նախատեսնված շիթային ռելեի մի տարբերակ, որում օգտագործված է ազատ շիթերի փոխազդեցության էֆեկտը։ 4 փուլով տրվում է Pսն ճնշումով սնման օդը, իսկ 3 կառավարման փողով՝ Pկառ ճնշումով կառավարող օդը։ «Ոչ» գործողությանը համապատասխանում է 1 փողով դուրս մղվող Pելք2 ճնշումը, «այո» գործողությանը՝ 2 փողով դուրս մղվող Pելք1 ճնշումը։ Տարբեր աերոդինամիկական էֆեկտների օգտագործումը հնարավորություն է տալիս կառուցել տեխնիկայի ընդհատ և անընդհատ սարքեր, անընդհատ գործողության մեքենաներ, թվային հաշվողական և կառավարող մեքենաներ։ Պնևմոնիկա լայնորեն կիրառվում է քիմիական, նավթաքիմիական և գազի արդյունաբերությունում, էներգետիկայում, հաստոցաշինության, բժշկության բնագավառներում, ավիացիոն և հրթիռային տեխնիկայում։
Կատեգորիա:Օդաբանություն
Բրենդան Օ’Քերոլ
Բրենդան Օ’Քերոլ (Brendan O’Carroll, ), իռլանդացի գրող, պրոդյուսեր, կատակերգու, դերասան և ռեժիսոր։ Առավել հայտնի է տարեց կին-հայհոյող Ագնեսա Բրաունի դերով թատրոնում և «BBC» «Mrs. Brown’s Boys» կատակերգական սերիալում ։
Վաղ կյանք
Լինելով տասնմեկ երեխաներից ամենափոքրը, Օ’Քերոլը ծնվել է Դուբլինի Ֆինգլաս շրջանում։ Նրա մայրը` Մորինը, Լեյբորիստյան կուսակցության թեկնածու է, իսկ հայրը` Ժերար Օ’Քերոլը, հյուսն է։ Նրա հայրը մահացել է 1962 թվականին, երբ Օ’Քերոլը եղել է յոթ տարեկան, և Բրենդանի մայրը պահել է տասնմեկ երեխաներին վաստակած փոքր գումարով ։ Նա սովորել է Սուրբ Գաբրիելի միջազգային դպրոցում և ավարտել է այն տասներկու տարեկան հասակում։ Նա աշխատել է մի շարք մասնագիտություններ այդ թվում` մատուցող և կաթնավաճառ ։
Սթենդ ափ
Հայտնի է դարձել որպես «The Late Late Show»-ի հյուր կատակերգու, Օ’Քերոլը հրապարակել է չորս սթենդ ափ տեսահոլովակ. «How’s your Raspberry Ripple», «How’s your Jolly Roger», «How’s your Snowballs» և «How’s your Wibbly Wobbly Wonder». :
Sparrow’s Trap
Օ’Քերոլը գրել է սցենար «Sparrow’s Trap»-ի բռնցքամարտի մասին ֆիլմի համար ։
Ֆիլմը, որտեղ գլխավոր դերի դերակատար եղել է Ռի Սթիվենը, նկարահանումների կեսին ֆինանսական դժվարությունների է հանդիպել, երբ դիստրիբյուտերը արձագանքել է և ֆիլմը դադարեցվել է։ Ավելի քան 1 միլիոն եվրո մեծ պարտքեր ունենալով, Օ’Քերոլը դարձավ սնանկացած մարդ և ֆիլմը այդպես էլ չթողարկվեց ։
Hot Milk and Pepper
Օ’Քերոլը «RTÉ One» ալիքում հեռուստավիկտորինա է ներկայացրել, որի կատարողը երկար ժամանակ եղել է Ջերի Բրաունը ։
Mrs. Brown’s Boys
1992 թվականին Օ’Քերոլը վարել է կարճ ռադիոներկայացում «Mrs. Browne’s Boys» անվանմամբ, և շուտով դրանից հետո նա գրել է չորս գիրք. «The Mammy», «The Granny», «The Chisellers» և «The Scrapper»: 1999 թվականին թողարկվել է «Ագնես Բրաուն» ֆիլմը, որտեղ գլխավոր դերակատարը եղել է Անժելիկա Հյուսթոնը։ Ֆիլմը ստեղծվել է «The Mammy» գրքի հիման վրա։ Օ’Քերոլը նաև սցենարի համահեղինակ է։ Այնուհետև նա որոշել է հավաքել իր ընտանեկան թատրոնը` Mrs. Browne’s Boys, և հագնվել է որպես կին, որպեսզի խաղա իր դերը, այնպես ինչպես դերասանուհիները կանացի զգեստը, որոնց նա սկզբնապես վարձել է, բայց նրանք չեն եկել։
1999 թվականից մինչև 2009 թվականը նա գրել և իրականացրել է հինգ պիես։ 2011 թվականից ներկայացումները գաստրոլներով հանգես են եկել ամբողջ Մեծ Բրիտանիայում։ 2011 թվականին նրա պիեսները վերածվել են հեռուստասերիալի («Browne» անունը կրճատել են որպես «Brown»): Դեռևս, 2011 թվականից 28 դրվագ եթեր է դուրս եկել երեք սերիայով, մի քանի հատուկ ծննդյան օրերի դրվագներ և մեկ ուղիղ եթեր, որը հեռարձակվել է 2016 թվականին «RTÉ One»-ում և «BBC One»-ում։ Mrs. Brown’s Boys D’Movie»-ն թողարկվել է 2014 թվականի հունիսի 27ին նշանավոր հաջողությունների է հասել Մեծ Բրիտանիայում, մնալով երկու շաբաթվա ընթացքում նախագծում մեկ համարի ներքո։ Սակայն, ֆիլմը ունեցել է և բացասական գնահատականներ, ինչ-որ մեկը ասել է, որ այդ ֆիլմը ծիծաղելի չէ, և ինչ-որ բան մոտ է «անտի-ծիծաղելի» բառին։ Օ’Քերոլի կինը, նրա քույրը` Էլիսը, նրա որդին` Դենին, և նրա դուստրը` Ֆիոնան, հայտնվել են «Mrs. Brown’s Boys»-ի դրվագներում ։
The Course
2015 թվականի հունվարին «BBC»ին խնդրել է Օ’Քերոլին մտածել է «էլի ինչ-որ բան», կապված այն բանի հետ, որ «Mrs Brown’s Boys»-ը դարձել է այդպես հաջողված։ Նա պատմել է «The Course» իր առաջին գրված պիեսի վերածումը հեռուստատեսային կատակերգության պլանների մասին։
Ընտանիք և անձնական կյանք
Օ’Քերոլը ամուսնացել է 1977 թվականից մինչև 1999 թվականը Դորին Օ’Քերոլի հետ։ 2005 թվականին նա ամուսնացել է Ջենիֆեր Գիբնիի հետ։ Օ’Քերոլը ունի երեք երեխա. Դենին, Ֆիոնան և Էրիկը։ Օ’Քերոլի առաջին որդին` Բրենդոնը, մահացել է Սպինա բիֆիդայից, երբ նրան մի քանի օրական էր։
Օ’Քերոլի հայրական կողմից պապը` Փիթեր Օ’Քերոլը, յոթ երեխաների հայր և հայտնի հանրապետական։ Նա գնդակահարվել է 1920 թվականի հոկտեմբերի 16ին իր տանը` Դուբլինում` Մանոր Սթրիթում։ Իր որդիներից երկուսը կամավոր են եղել Իռլանդիայի Հանրապետության բանակում։ Միջադեպը ուսումնասիրվել է «Who do you think you are?» հեռուստասերիալում։ 2016 թվականի մարտին Օ’Քերոլը հայտնվել է «BBC2» ալիքում` «Brendan O’Carroll — My Family at War» վավերագրական ֆիլմում։ Ֆիլմը ուսումնասիրվել է իր երեք պապիկների` Լիամի, Ջեյմսի և Պադար Օ’Քերոլի մասնակցությամբ Իռլանդական ապստամբության (1916) ժամանակ  ։
Ծանոթագրություններ
Կատեգորիա:Իռլանդացի կինոդերասաններ
Մենդելեևո (գյուղ, Կրասնոգվարդեյսկի շրջան)
Մենդելեևո (Менделєєве, Aqula), գյուղ Ուկրաինայի Ղրիմի Ինքնավար Հանրապետության Կրասնոգվարդեյսկի շրջանում։ Բնակավայրը նախկինում նաև անվանվել է Ակուլա։
2001 թվականի տվյալներով Մենդելեևո գյուղում բնակվում էր 241 մարդ։
Արտաքին հղումներ
Կատեգորիա:Ուկրաինայի Ղրիմի Ինքնավար Հանրապետության Կրասնոգվարդեյսկի շրջանի բնակավայրեր Կատեգորիա:Ուկրաինայի գյուղեր
Լիվերպուլ ՖԱ
Լիվերպուլ (Liverpool Football Club; արտասանություն։ ), անգլիական պրոֆեսիոնալ ֆուտբոլային ակումբ Լիվերպուլ քաղաքից։ Ակումբը ստեղծվել է 1892 թվականին և ներկայումս հանդես է գալիս Պրեմիեր Լիգայում։ Անգլիայում ակումբը տիտղոսների թվով երկրորդն է՝ Պրեմիեր Լիգայի 18 տիտղոս, Ֆուտբոլի Անգլիայի գավաթի՝ 7 և Ֆուտբոլային լիգայի գավաթում 8 ռեկորդային հաղթանակ։ «Լիվերպուլը» միակ անգլիական ակումբն է, որը նվաճել է ամենաշատ թվով եվրոպական տիտղոսներ. «կարմիրները» հաղթել են 6 Եվրոպական Գավաթ (վերջինը 2019 թվականին), 3 ՈՒԵՖԱ Գավաթ և 3 ՈՒԵՖԱ Սուպեր Գավաթ։ «Լիվերպուլը» հիմնադրվել է 1892 թվականին և հաջորդ տարի արդեն խաղացել Ֆուտբոլի Լիգայում։ Իր կազմավորման օրից ի վեր ակումբը խաղում է «Էնֆիլդում»։ Ամենահաջողված ժամանակահատվածը Լիվերպուլի պատմության մեջ եղել է 1970-ական և 1980-ական թվականները, երբ Բիլ Շենքլին և Բոբ Փեյսլին ակումբին բերեցին լիգայի 11 տիտղոս և եվրոպական 7 հաղթանակ։ Ակումբը մրցակցում է իր հարևանների՝ «Էվերթոնի» և «Մանչեսթեր Յունայթեդի» հետ։ 1964 թվականից ի վեր թիմը տանը խաղացել է ամբողջովին կարմիր համազգեստով, երբ նրա ղեկավար Բիլ Շենքլին փոխեց այն՝ դարձնելով կարմիր շապիկ և սպիտակ շորտեր. դա հակառակորդին վախեցնելու փորձ էր։ Թիմի հիմնն է «Դու երբեք միայնակ չես քայլի»։
Ներկա կազմ
2020 թվականի հուլիսի 1-ի դրությամբ
(3-րդ ավագ)
(2-րդ ավագ)
Վարձավճարով տրված խաղացողներ
(Բորնմութում 2019–20 մրցաշրջանում)
Հանդիսականներ
Լիվերպուլը ունեցել է ռեկորդային 95,446 հանդիսական Մելբուրն Վիկտորիի դեմ մինչմրցաշրջանային ընկերական խաղում 2013 թվականի հուլիսին Մելբուրն Կրիկետ Գրաունդում։
Ամենաշատ անցկացրած խաղեր
Ֆուտբոլիստների ցանկը ներառում է ակումբի կազմում ամենաշատ հանդիպումներ անցկացրած ֆուտբոլիստներին։ Փակագծերի մեջ առանձնացված է փոխարինման դուրս եկած խաղերի քանակը :
Լավագույն ռմբարկուներ
Ֆուտբոլիստների ցանկը ներառում է ակումբի կազմում ամենաշատ գոլեր հեղինակած ֆուտբոլիստներին։ Փակագծերի մեջ առանձնացված է անցկացրած հանդիպումների քանակը ։
Արտաքին հղումներ
Անկախ կայքեր Հայկական կայքեր
Լիվերպուլ Կատեգորիա:Ֆուտբոլի Անգլիայի գավաթակիրներ Կատեգորիա:1892 հիմնադրված ֆուտբոլային ակումբներ Կատեգորիա:Անգլիայի Պրեմիեր լիգայի ակումբներ Կատեգորիա:1892 հիմնադրումներ Անգլիայում
Լուզերն շրջան (Փենսիլվանիա)
Լուզերն շրջան (Luzerne County), ԱՄՆ Փենսիլվանիա նահանգի 67 վարչական միավորներից մեկը։ Ընդհանուր տարածությունը 2.349 կմ² է, բնակչությունը՝ 320.918 մարդ (2010 թ. տվյալներով)։ Շրջկենտրոնն է Ուիլկս-Բար բնակավայրը։ Կազմավորվել է 1786 թ.։
Կատեգորիա:Փենսիլվանիայի շրջաններ
Ապրի
Ապրի, գյուղ Արևմտյան Հայաստանում, Բիթլիսի վիլայեթի Բուլանըխի գավառակում։ Գտնվում էր Նազիկ լճից 14 կմ հյուսիս, Բլեջան լեռան հյուսիսարևմտյան ստորոտում։
Պատմություն
Ապրիի հայ բնակիչները տեղահանվել են առաջին համաշխարհային պատերազմի տարիներին։ Մի մասը զոհվել է, իսկ փրկվածները գաղթել են օտար երկրներ։
Տնտեսություն
Զբաղվում էին երկրագործությամբ և անասնապահությամբ։
Ծանոթագրություններ
Կատեգորիա:Արևմտյան Հայաստանի գյուղեր
We Are Never Ever Getting Back Together
«We Are Never Ever Getting Back Together», ամերիկացի քանթրի և փոփ երգչուհի Թեյլոր Սվիֆթի սինգլը, որ թողարկվել է 2012 թվականի օգոստոսի 13-ին Big Machine Records լեյբլում որպես ավելի ուշ՝ 2012 թվականի հոկտեմբերի 22-ին թողարկված նրա Red չորրորդ ալբոմի առաջին սինգլ։ Սինգլը դարձել է երգչուհու առաջին աշխատանքը, որ գլխավորել է Billboard Hot 100 ամերիկյան հիթ-շքերթը և նրա երկրորդ № 1 հիթը Կանադայի Canadian Hot 100 հիթ-շքերթում ։ Մինչ 2014 թվականի նոյեմբեր Միացյալ Նահանգներում վաճառվել է սինգլի ավելի քան 4 մլն պատճեն, և այն ստացել է քառակի պլատինե կարգավիճակ RIAA-ից ։
Rolling Stone ամսագիրը երգն ընդգրկել է 2012 թվականի լավագույն սինգլների շարքում՝ այն տեղադրելով իր «50 Best Songs of 2012» ցանկի երկրորդ հորիզոնականում ։
Պատմություն
Թեյլոր Սվիֆթը երգի մասին հայտարարել է 2012 թվականի օգոստոսի 13-ին՝ YouTube չաթում իր կենդանի ելույթի ժամանակ ։ Թողարկումը տեղի է ունեցել Google Play-ում նույն օրը թվային ներբեռնման ձևաչափով՝ թողարկվելով iTunes-ում և Amazon.com-ում մեկ օր անց՝ 2012 թվականի օգոստոսի 14-ին ։
«We Are Never Ever Getting Back Together» երգը դարձել է առաջին չարթփոփերը Թեյլոր Սվիֆթի կարիերայում և Hot 100 հիթ-շքերթի 1018-րդ առաջատարը նրա 54-ամյա պատմության ընթացքում։ Դրանից առաջ երկրորդ տեղն էին զբաղեցրել Թեյլորի երկու հիթեր՝ «You Belong With Me» (2009) և «Today Was a Fairytale» (2010), ինչպես նաև համապատասխանաբար № 3 և № 4 հորիզոնականներն էին զբաղեցրել «Mine» (2010) և «Love Story» (2008) երգերը։ «We Are Never Ever...» երգը եղել է ամենահաջողակը երգչուհիների աշխատանքների շարքում մեկ շաբաթում ունեցած թվային ներբեռնումների քանակով (623 000) և երկրորդը SoundScan-ի պատմության մեւ Flo Rida-ից հետո («Right Round», 636 000 օրինակով 2009 թվականին), ինչպես նաև նրա չորրորդ № 1 հիթը Hot Digital Songs հիթ-շքերթում ։
Դեռ թողարկումից առաջ երգը 50 րոպեում զբաղեցրել է առաջին տեղը iTunes սինգլների հիթ-շքերթում՝ գերազանցելով նախորդ ռեկորդը (60 րոպե), որը սահմանել էր Լեդի Գագայի «Born This Way» երգը, ինչի շնորհիվ «We Are Never Ever Getting Back Together» երգը դարձել է ամենահաջողակը թվային պատմության մեջ ։ Սինգլը գլխավորել է iTunes հիթ-շքերթները 32 երկրներում ։ Սինգլն ամերիկյան Billboard Hot 100 գլխավոր հիթ-շքերթում նորամուտը կատարել է 72-րդ հորիզոնականում 2012 թվականի օգոստոսի վերջին ։ Ռեկորդային է եղել 25-րդ հորիզոնականում կատարած նորամուտը Hot 100 Airplay ռադիո հիթ-շքերթում, որը եղել է ամենաբարձր ցուցանիշը քանթրի ոճի երգչուհիների շարքում այդ հիթ-շքերթի 21-ամյա պատմության մեջ ։ Hot Country Songs քանթրի հիթ-շքերթում «We Are Never Ever Getting Back Together» երգը նորամուտը կատարել է 13-րդ հորիզոնականում, որը դարձել է երկրորդ ռեկորդային ցուցանիշը Քեննի Չեսնիի և Թիմ Մաքգրոյի «Feel Like a Rock Star» երգից հետո, և ամենաբարձր նորամուտը քանթրի երգիչների թվում՝ գերազանցելով երգչուհի Քերի Անդերվուդի «So Small» երգի նախորդ ձեռքբերումը ։ Billboard Hot 100 հիթ-շքերթում դա եղել է նրա ռեկորդային 11-րդ սինգլը, որ ընդգրկվել է լավագույն տասնյակում, ինչի շնորհիվ Թեյլոր Սվիֆթը Քեննի Ռոջերսի հետ կիսել է առաջին հորիզոնականը բոլոր քանթրի կատարողների շարքում պատմության մեջ այդ ցուցանիշով ։
Սեպտեմբերին վերադառնալով հիթ-շքերթի առաջին հորիզոնական (ընդհանուր առմամբ առաջին հորիզոնականն զբաղեցրել է երեք շաբաթ) «We Are Never Ever…» երգը դարձել է առաջին հորիզոնականն ամենաերկարն զբաղեցրած քանթրի սինգլը վերջին 32 տարվա ընթացքում՝ Քեննի Ռոջերսի «Lady» հիթից հետո (այն առաջինն հորիզոնականն զբաղեցրել է վեց շաբաթ՝ սկսած 1980 թվականի նոյեմբերի 15-ից)։ Դրանից բացի, այն դարձել է երկրորդ սինգլը պատմության մեջ առաջին հորիզոնականն զբաղեցնելու շաբաթների թվով կին կատարողների շարքում (որոնք եղել են առաջատար վոկալ) Debby Boone-ից հետո, որը 10 շաբաթ գլխավորել է Hot 100 հիթ-շքերթը «You Light Up My Life» երգով (չնայած Hot Country Songs քանթրի հիթ-շքերթում այն եղել միայն № 4-ը 1977 թվականին) ։
Արձագանքներ
Դեռ երգի թողարկումից առաջ բազմաթիվ քննադատներ նրան թվել են դրական գնահատական, ինչպիսիք են՝ The Village Voice, Entertainment Weekly , Rolling Stone ։ Այլ կարծիք են հայտնել The A.V. Club , Country Universe (երգը կոչել են D կատեգորիայի՝ այն համարելով մեկ քայլ հետ) , MTV ,, Slant Magazine , The Washington Post , Newsday , Taste of Country , CBS News ։
Rolling Stone ամսագիրը երգն ընդգրկել է երկրորդ հորիզոնականում 2012 թվականի ամփոփիչ «50 Best Songs of 2012» ցանկում ։ Time ամսագիրը երգն ընդգրկել է Top 10 Songs of 2012 Playlist ցանկի չորրորդ հորիզոնականում ։ Երգն ընտրվել է որպես 2012 թվականի վեցերորդ լավագույն սինգլ The Village Voice հրատարակության կողմից (40th annual Pazz & Jop critics' poll) ։ We Are Never Ever Getting Back Together երգն ընդգրկվել է 2010-2014 թվականների լավագույն երգերի ցանկի 169-րդ հորիզոնականում Pitchfork հրատարակության կողմից (The 200 Best Tracks of the Decade So Far (2010-2014)) ։ Երգը ներկայացվել է նաև Գրեմմի-2013 մրցանակի Տարվա ձայնագրության անվանակարգում ։
Հավաստագրումներ
!scope="row"| South Korea
!scope="col" colspan="3"| Սթրիմինգ
Արտաքին հղումներ
Կատեգորիա:Թեյլոր Սվիֆթի երգեր Կատեգորիա:Billboard Hot 100 գլխավորած սինգլներ Կատեգորիա:Դանս-փոփ երգեր Կատեգորիա:2012 երգեր
Վյազովկա (գյուղ, Տատիշչևսկի շրջան)
Վյազովկա (Вязовка), գյուղ Ռուսաստանի Սարատովի մարզի Տատիշչևսկի շրջանի կազմում։
Բնակչությունը վերջին գրանցված տվյալներով կազմում էր 2305 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սարատովի մարզի Տատիշչևսկի շրջանի բնակավայրեր
Լիվա (գյուղ, Պիդռալա շրջան)
Լիվա (Liva), գյուղ Էստոնիայի Վալգամաա նահանգի Պիդռալա շրջանում։
2011 թվականի տվյալներով գյուղում բնակվում էր 19 մարդ։
Արտաքին հղումներ
Կատեգորիա:Էստոնիայի Վալգամաա նահանգի Պիդռալա շրջանի բնակավայրեր Կատեգորիա:Էստոնիայի գյուղեր
Սիմոնովո (գյուղ, Խոլմ-Ժիրովսկի շրջան)
Սիմոնովո (Симоново), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 10 մարդ։
Դեյվիդ Ջոել Սթերն
Դեյվիդ Ջոել Սթերն (David Joel Stern, սեպտեմբերի 22, 1942, Նյու Յորք, 2020, հունվարի 1, Նյու Յորք), Բասկետբոլի ազգային ասոցիացիայի (NBA) կոմիսար 1984 թվականից 2014 թվականներին։ Նա իր աշխատանքը սկսեց NBA-ում՝ որպես արտաքին խորհրդատու, 1978 թվականին զբաղեցրեց գլխավոր խորհրդատուի պաշտոնը, իսկ 1980 թվականին դարձավ գործադիր փոխնախագահ։ 1984-2014 թվականներին նա լիգայի կոմիսար էր՝ փոխարինելով Լարրի Օ'Բրայենին։ Սթերնը Ռատգերսի համալսարանի հոգաբարձուների խորհրդի անդամ էր, Կոլումբիայի համալսարանի հոգաբարձուների խորհրդի նախագահ։ Նա նաև Միջազգային հարաբերությունների խորհրդի անդամ էր ։
Սիմոնովո (գյուղ, Խոլմ-Ժիրովսկի շրջան)
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Խոլմ-Ժիրովսկի շրջանի բնակավայրեր
Դեյվիդ Ջոել Սթերն
2012 թվականի հոկտեմբերի 25-ին Սթերնը հայտարարեց, որ 2014 թվականի փետրվարի 1-ից հեռանալու է NBA-ի կոմիսարի պաշտոնից։ Այդ պաշտոնում նա իրեն փոխարինող նշանակեց Ադամ Սիլվերին ։ 2014 թվականի օգոստոսի 8-ին նա ընդունվեց Բասկետբոլի փառքի սրահ, որպես մի ֆունկցիոներ, ով նշանակալի ներդրում ունեցավ բասկետբոլի զարգացման մեջ ։ 2016 թվականին նա դարձել է նաև ՖԻԲԱ ​​փառքի սրահի անդամ։
Վաղ տարիներ
Ծնվել է 1942 թվականի սեպտեմբերի 22-ին Նյու Յորքում հրեական ընտանիքում։ Մեծացել է Տինեկում (Նյու Յորք)։ Ավարտել է Տինեկի միջնակարգ դպրոցը։ Ընդունվել է Ռատգերսի համալսարան, որտեղ 1960 թվականին միացել է Sigma Delta Chapter միաբանությանը։ 1963 թվականին գերազանց ավարտել է համալսարանը, իսկ 1966 թվականին ավարտել է Կոլումբիայի համալսարանի իրավաբանական դպրոցը։ Ավելի ուշ նա պետական քննություններ է հանձնել և աշխատել է որպես փաստաբան։
Անձնական կյանք և մահ
Ամուսնացած է եղել Դիանա Բոկ Սթերնի հետ, ունեցել են երկու որդիներ ։
2019 թվականի դեկտեմբերի 12-ին Սթերնը ուղեղի արյունազեղում է ունեցել և շտապ վիրահատվել։ Մահացել է 2020 թվականի հունիսի 1-ին Նյու Յորքում 77 տարեկան հասակում ։
Արտաքին հղումներ
Կատեգորիա:Սեպտեմբերի 22 ծնունդներ Կատեգորիա:1942 ծնունդներ Կատեգորիա:Անձինք այբբենական կարգով Կատեգորիա:Նյու Յորք քաղաքում ծնվածներ Կատեգորիա:Հունվարի 1 մահեր Կատեգորիա:2020 մահեր Կատեգորիա:Նյու Յորք քաղաքում մահացածներ Կատեգորիա:Ամերիկացի գործարարներ Կատեգորիա:Ամերիկացի գործարարներ Կատեգորիա:Բասկետբոլի ազգային ասոցիացիա Կատեգորիա:Բասկետբոլի փառքի սրահի անդամներ Կատեգորիա:Կոլումբիայի համալսարանի շրջանավարտներ
Ազգերի համագործակցություն
Ազգերի համագործակցություն, Երկրորդ համաշխարհային պատերազմից հետո Բրիտանական կայսրության քայքայման հետևանքով նախկինում նրա կազմի մեջ մտնող երկրներից և տերիտորիաներից ստեղծված միջկառավարական կազմակերպություն։ Օգտագործվում է նաև «Ազգերի համագործակցություն» (Commonwealth of Nations) կամ ուղղակի «Համագործակցություն» (Commonwealth) ձևով։ Ազգերի համագործակցություն կամ պարզապես Համագործակցություն, 54 անդամ պետություն ունեցող միջկառավարական կազմակերպություն է․ այդ անդամները հիմնականում Բրիտանական կայսրության նախկին տարածքներում ձևավորված պետություններն են ։ Ազգերի բրիտանական համագործակցության անդամ են՝ Մեծ Բրիտանիայի և Հյուսիսային Իռլանդիայի Միացյալ թագավորությունը, Կանադան, Ավստրալիան, Նոր Զելանդիան, Հնդկաստանը, Պակիստանը, Մալայզիայի Ֆեդերացիան, Ցեյլոնը, Գանան, Նիգերիան, Կիպրոսը, Սիերա Լեոնեն, Տանզանիան, Ճամայկան, Տրինիդադ և Տոբագոն, Ուգանդան, Քենիան, Զամբիան, Մալավին, Մալթան, Գայանան, Գամբիան, Բոտսվանան, Բարբադոսը, Լեսոթոն, Սինգապուրը, որոնք անկախ պետություններ են և Մեծ Բրիտանիայի, Ավստրալիական Միության և Նոր Զելանդիայի գաղութներն ու խնամակալական տերիտորիաները։ Կազմակերպության հիմնական ինստիտուտներն են Համագործակցության քարտուղարությունը, որի գործունեությունը կենտրոնացած է միջկառավարական ոլորտների վրա, և Համագործակցության հիմնադրամը, որի գործունեությունը կենտրոնացած է անդամ երկրների միջև ոչ կառավարական կապերի ամրապնդման վրա ։
Համագործակցությունը ստեղծվել է 20-րդ դարի առաջին կեսին Բրիտանական կայսրության ապագաղութացման հետ համատեղ, ինչը այդ կայսրության տարածքների ինքնակառավարման մեծացման արդյունքն էր։ Այն ի սկզբանե 1926 թվականի Կայսերական կոնֆերանսի ժամանակ Բալֆուրի հռչակագրով ստեղծվել էր որպես Ազգերի բրիտանական համագործակցություն և պաշտոնականացվել Միացյալ թագավորության կողմից 1931 թվականի Վեստմիստերյան ստատուտով։ Ներկայիս Ազգերի համագործակցությունը պաշտոնապես հիմնադրվել է 1949 թվականին Լոնդոնյան հռչակագրով, որը արդիականացրեց հասարակությանը և հաստատեց, որ անդամ երկրները ազատ և հավասար են ։ Այս երեք ասոցացիաների խորհրդանիշը թագուհի Եղիսաբեթ II է, ով ղեկավարում է Համագործակցությունը։ Թագուհին 16 անդամ երկրների ղեկավարն է, որոնք հայտնի են համագործակցության թագավորություններ անվամբ․ 32 անդամները հանրապետություններ են, իսկ մնացած 5-ը ունեն այլ միապետեր։
Անդամ պետությունները միմյանց առջև օրինական պարտավորություններ չունեն։ Փոխարենը նրանց միավորում է լեզուն, պատմությունը, մշակույթը և ժողովրդավարության, մարդու իրավունքների, օրենքի ուժի մասին ունեցած ընդհանուր արժեքները ։ Այս արժեքները ամրագրված են Համագործակցության կանոնադրության մեջ և բարձրաձայնվում են 4 տարին մեկ գումարվող Համագործակցության խաղերի ժամանակ։
Համագործակցության երկրները զբաղեցնում են ավելի քան 29958050 km2, որը աշխարհի ցամաքային տարածքի 20% է կազմում։ Համագործակցությունը ներառում է բնակեցված բոլոր 6 մայրցամաքները։
Հասկացության ծագում և տերմինի ստեղծում
Եղիսաբեթ II թագուհին 1959 թվականին Կանադայի դոմինիոն կարգավիճակի տրամադրման օրը արված ուղերձում ընդգծեց, որ 1867 թվականի հուլիսի 1-ի Կանադայի կոնֆեդերացիան Բրիտանական կայսրության կազմում առաջին անկախ երկրի ծնունդն էր։ Թագուհին հայտարարեց․ «Այսպիսով դա նաև մատնանշում է անկախ երկրների ազատ ասոցացման սկիզբը, որը հայտնի է որպես Ազգերի համագործակցություն» ։ 1884 թվականին Ավստրալիա այցելության ժամանակ Լորդ Ռոսբերին փոփոխվող Բրիտանական կայսրությունը, որի որոշ գաղութներ դարձել էին ավելի անկախ, բնորոշել էր որպես «Ազգերի համագործակցություն» ։ Բրիտանիայի և գաղութների վարչապետների հանդիպումները 1887 թվականից ի վեր դարձան պարբերական, ինչը հանգեցրեց 1911 թվականին Կայսերական կոնֆերանսի ստեղծմանը ։
Համագործակցությունը ստեղծվեց կայսերական կոնֆերանսների հիման վրա։ 1917 թվականին Ջեն Սմութսի կողմից արվեց հատուկ առաջարկ այն ժամանակ, երբ նա ստեղծեց «Ազգերի բրիտանական համագործակցություն» տերմինը և 1919 թվականին Փարիզի խաղաղության կոնֆերանսում, որում ներկայացված էին դոմինիոնների, ինչպես նաև Բրիտանիայի պատվիրակները, կանխատեսեց ապագայում սահմանադրական հարաբերություններ և դրանցում հիմնարար ճշգրտումներ ։ Տերմինն առաջին անգամ կայսերական կանոնադրական ճանաչում ստացավ 1921 թվականի Անգլո֊իռլանդական պայմանագրում, երբ Ազգերի բրիտանական համագործակցություն տերմինը փոխարինեց Բրիտանական կայսրություն տերմինին երդման ձևակերպման մեջ, որը տալիս են Իռլանդական ազատ պետության խորհրդարանի անդամները ։
Համագործակցության պաշտոնականացում
1926 թվականի Կայսերական կոնֆերանսի ժամանակ ընդունված Բալֆուրի հռչակագրում Բրիտանիան և իր դոմինիոնները համաձայնվում են, որ իրենք ունեն նույն կարգավիճակը, իրենց արտաքին կամ ներքին հարցերում ոչ մեկը մյուսի ենթակայության տակ չի գտնվում, չնայած դրան՝ նրանց միավորում է հավատարմությունը թագին, և նրանք լիարժեքորեն համարվում են Ազգերի բրիտանական համագործակցության անդամներ։ «Համագործակցություն» տերմինը պաշտոնապես ընտրվեց այս հասարակությանը բնորոշելու համար ։
Հարաբերությունների այս ասպեկտները պաշտոնականացվեցին 1931 թվականի Վեստմիստերյան ստատուտով, որը Կանադայի կողմից վավերացման կարիք չուներ, իսկ Ավստրալիան, Նոր Զելանդիան և Նյուֆաունդլենդը պետք է վավերացնեին ստատուտը, որ այն ուժի մեջ մտներ։ Նյուֆաունդլենդը այդպես էլ չվավերացրեց, քանի որ 1934 թվականի փետրվարի 16-ին խորհրդարանի համաձայնությամբ Նյուֆաունդլենդի կառավարությունը կամավոր հրաժարվեց դրանից և կառավարությունը վերադարձավ Լոնդոնի կողմից ուղղակի վերահսկման։ Ավելի ուշ՝ 1949 թվականին, Նյուֆաունդլենդը միացավ Կանադային որպես նրա 10-րդ նահանգ ։ Ավստրալիան և Նոր Զելանդիան վավերացրեցին ստատուտը համապատասխանաբար 1942 և 1947 թվականներին ։
Չնայած որ ՀԱՀ այն դոմինիոնների թվում չէր, որոնք պետք է վավերացնեին Վեստմիստերյան ստատուտը, 2 օրենքներ՝ 1934 թվականի Միացման ակտի կարգավիճակը և 1934 թվականի Արքայական գործադիր գործառույթների և կնիքների ակտը, ընդունվեցին հաստատելու համար ՀԱՀ ինքնիշխան պետության կարգավիճակը ։
Ապագաղութացում և ինքնակառավարում
Երկրորդ Համաշխարհային պատերազմի ավարտին Բրիտանական կայսրությունը աստիճանաբար քանդվում էր։ Նրա բաղադրիչների մեծ մասը դարձել էին անկախ պետություններ՝ Համագործակցության թագավորություններ կամ հանրապետություններ և Համագործակցության անդամներ։ Մնացածը 14 գերազանցապես ինքնակառավարվող Բրիտանական անդրծովյա տարածքներ էին, որոնք պահպանում էին քաղաքական կապերը Միացյալ թագավորության հետ։ 1949 թվականի ապրիլին Լոնդոնյան հռչակագրից հետո «Բրիտանական» բառը համագործակցության վերնագրից հանվեց, որպեսզի ցույց դա այդ կազմակերպության փոփոխվող բնույթը ։
Բուրման (որը հայտնի է նաև Մյանմա անվամբ (1948 թվական)) և Ադենը (1967 թվական) միակ պետություններն էին, որոնք դեռ Բրիտանական գաղութներ էին հանդիսանում պատերազմի տարիներին և չէին միացել Համագործակցությանը։ Նախկին բրիտանական պրոտեկտորատներից և մանդատներից Համագործակցության անդամ չեն դարձել Եգիպտոսը (անկախացել է 1922 թվականին), Իրաքը (1932 թվականին), Տրանսհորդանանը (1946 թվականին), Բրիտանական Պաղեստինը (որի մի մասը Իսրայել պետություն է դարձել 1948 թվականին), Սուդանը (անկախացել է 1956 թվականին), Բրիտանական Սոմալիլենդը (որը միավորվել է նախկին Իտալական Սոմալիլենդի հետ 1960 թվականին և ձևավորվել է Սոմալի հանրապետությունը), Քուվեյթը (անկախացել է 1961 թվականին), Բահրեյնը (1971 թվականին), Օմանը (1971 թվականին), Քաթարը (1971 թվականին) և Միացյալ Արաբական Էմիրությունները (1971 թվականին) ։
Նվազող դերը
Հետպատերազմյան Համագործակցությունը ձեռք բերեց նոր առաքելություն 1953 թվականին թագուհի Եղիսաբեթի Սուրբ ծննդյան ճառով, որտեղ նա բնորոշում էր Համագործակցությունը որպես բոլորովին նոր հայեցակարգ, որը կառուցված է մարդկային հոգու բարձրագույն արժեքների հիման վրա․ դրանք են՝ ընկերություն, հավատարմություն և ազատության և խաղաղության ցանկություն ։ Հույս ունեին հաջողության հասնել այնպիսի ձեռքբերումների միջոցով, ինչպիսին է 1953 թվականին Էվերեստի գագաթը բարձրանալը, 1954 թվականին մեկ մղոնը 4 րոպեում ռեկորդի գերազանցումը և 1966 թվականին շուրջերկրյա ճանապարհորդության իրականացումը ։ Այնուամենայնիվ 1956 թվականին Սուեզի ճգնաժամը Բրիտանիային և ընդհանուր Համագործակցությանը մեծ բարոյական վնաս հասցրեց։ Եթե ավելի լայն դիտարկենք, ապա Բրիտանական կայսրության կենտրոնական դերի թուլացում նկատվեց․ կայսրության պաշտպանություն։ Այդ դերը այլևս ռազմապես կամ ֆինանսապես իրագործելի չէր, ինչը ակնհայտ և ցավագին կերպով ցուցադրվեց 1947 թվականին Հունաստանից բրիտանացիների դուրսբերմամբ։ Բրիտանիան ներկայումս պարզապես ՆԱՏՕ֊ի ռազմական դաշինքի մի մասն է կազմում, որում Համագործակցությունը որևէ դեր չունի (բացառություն է կազմում Կանադան)։ 1955 թվականի ԱՆԶՈՒՍ֊ի պայմանագիրը միավորեց Ավստրալիային, Նոր Զելանդիային և ԱՄՆ֊ին պաշտպանական դաշինքի մեջ․ այստեղ ներգրավված չէին Բրիտանիան և Համագործակցությունը։ Կայսրության երկրորդ կարևորագույն գործառույթի շնորհիվ Լոնդոնը դարձավ համակարգի ֆինանսական կենտրոնը։ Երկրորդ համաշխարհային պատերազմից հետո Բրիտանական գանձարանը այնքան դատարկ էր, որ չէր կարողանա անկախ գործել ԱՄՆ֊ից։ Պաշտպանական և ֆինանսական դերի կորուստը ընդգծում էին 20-րդ դարի սկզբին Ջոզեֆ Չամբերլեյնի համաշխարհային կայսրության տեսլականը, որը կարող է համատեղել կայսերական նախապատվությունը, փոխադարձ պաշտպանությունը և սոցիալական աճը։ Ավելին, Բրիտանիայի կոսմոպոլիտան դերը համաշխարհային հարցերում սահմանափակվում է այն բանից հետո, երբ Բրիտանիան կորցնում է Հնդկաստանն ու Սինգապուրը ։ Բրիտանական էլիտան սկզբում հույս ուներ, որ Համագործակցության միջոցով կպահպանի կայսրության ազդեցությունը, սակայն հետո արդեն, ինչպես պնդում է Կրիշնան Սրինիվասան, այդ խանդավառությունը մարեց։ Ոգևորությունը նվազեց, քանի որ Բրիտանական քաղաքականությունը Համագործակցության հանդիպումների ժամանակ քննադատության էր ենթարկվում։ Հասարակական կարծիքը ևս մտահոգիչ էր դարձել ոչ սպիտակ անդամ երկրներից ներգաղթի հսկայական մասշտաբների պատճառով ։
Հանրապետություններ
1949 թվականի ապրիլի 18-ին Իռլանդիան 1948 թվականի Իռլադիայի հանրապետության ակտով պաշտոնապես դարձավ հանրապետություն։ Այս քայլը ինքնաբերաբար հանգեցրեց Իռլանդիայի՝ Համագործակցության կազմից դուրս գալուն։ Մինչ Իռլանդիան 1930-ական թվականներից ակտիվորեն չէր մասնակցում Համագործակցության գործունեությանը և գոհ էր, որ դուրս է գալու Համագործակցությունից, մյուս դոմինիոնները ցանկանում էին դառնալ հանրապետություն առանց կորցնելու կապերը Համագործակցության հետ։ Այս խնդիրը լուծվեց 1949 թվականի ապրիլին Համագործակցության վարչապետների լոնդոնյան հանդիպման ժամանակ։ Լոնդոնյան հռչակագրով Հնդկաստանը համաձայնում էր, որ երբ ինքը 1950 թվականին դառնա հանրապետություն, կընդունի Բրիտանական միապետին որպես անկախ անդամ երկրների ազատ ասոցացիայի խորհրդանիշ և Համագործակցության ղեկավար։ Սա լսելով թագավոր Ջորջ VI֊ը ասել է հնդիկ քաղաքագետ Կրիշնա Մենոնին․ «Այսպիսով ես դարձել եմ այդպիսին» ։ Համագործակցության մնացած անդամները ճանաչում են Հնդկաստանի հետագա անդամակցությունը ասոցացիային։ Պակիստանի պահանջով Հնդկաստանին չվերաբերվեցին որպես հատուկ դեպքի, քանի որ ենթադրում էին, որ մյուս երկրներն էլ կցուցաբերեն նույն վերաբերմունքը։
Լոնդոնի հռչակագիրը երբեմն դիտարկվում է որպես ժամանակակից Համագործակցության սկիզբ։ Հնդկաստանի նախագահից հետո այլ երկրներ նույնպես հանրապետություններ կամ իրենց միապետի գլխավորությամբ սահմանադրական միապետություններ դարձան, մինչդեռ որոշ երկրների համար միապետը շարունակում էր Բրիտանիայի միապետը մնալ, բայց նրանց միապետությունները այլ կերպ էին զարգանում և շուտով ամբողջությամբ անկախացան Բրիտանիայից։
Նոր համագործակցություն
Միջպատերազմյան ժամանակահատվածի կանխատեսում անողները, որոնց թվում էր Լորդ Դեյվիսը, ով կարևոր դերակատարում էր ունեցել Ազգերի Լիգայի ստեղծման գործում Միացյալ թագավորությունում, 1932 թվականին հիմնեց Նոր Համագործակցության հասարակություն, որի բրիտանական կողմից Ուինստոն Չերչիլը ընտրվեց նախագահ ։ Այս նոր հասարակությունը նպատակ ուներ ստեղծել նոր օդային ուժեր, որոնք կլինեին Ազգերի լիգայի զենքը, հնարավորություն կտային պետություններին զինաթափվել և կպահպանեին խաղաղությունը։
Համագործակցության ղեկավար
Լոնդոնի հռչակագրի բանաձևով թագուհի Եղիսաբեթ II֊ը Համագործակցության ղեկավարն է․ սա մի տիտղոս է, որը օրենքով հանդիսանում է Եղիսաբեթի արքայական տիտղոսների մի մասը Համագործակցության թագավորություններից յուրաքանչյուրում ․ դրանք Համագործակցության այն 16 անդամներն են, որոնք թագուհուն համարում են իրենց միապետը։ Այնուամենայնիվ, երբ միապետը մահանում է, թագի ժառանգը ինքնաբերաբար չի դառնում Համագործակցության ղեկավարը ։ Այդ պաշտոնը խորհրդանշական է, այն ցույց է տալիս անկախ երկրների ազատ ասոցացիան, որոնց մեծամասնությունը (31) հանրապետություններ են, իսկ 5-ը ունեն միապետեր, որոնք տարբեր թագավորական տների ներկայացուցիչ են՝ Բրունեյ, Լեսոթո, Մալայզիա, Սվազիլենդ, Տոնգա։
Համագործակցության կառավարության ղեկավարների հանդիպում
Կազմակերպության գլխավոր որոշումեր ընդունող ֆորումը տարին մեկ գումարվող Համագործակցության կառավարության ղեկավարների հանդիպումներն են, որտեղ կառավարության ղեկավարները, որոնց թվում են վարչապետները և նախագահները, մի քանի օրվա հավաք են ունենում, որի ընթացքում քննարկում են փոխադարձ շահերին առնչվող հարցեր։ Համագործակցության կառավարության ղեկավարների հանդիպումը հանդիսանում է Համագործակցության վարչապետների հանդիպումների, ինչպես նաև ավելի վաղ գոյություն ունեցող կայսերական կոնֆերանսների և գաղութային կոնֆերանսների իրավահաջորդը (1887 թվական)։ Տեղի են ունենում նաև ֆինանսների նախարարների, արդարադատության նախարարների, առողջապահության նախարարների պարբերական հանդիպումներ։ Պարտապան երկրներին, իսկ դրանցից առաջ հատուկ անդամներին չէր թույլատրվում ուղարկել իրենց ներկայացուցիչներին նախարարների կամ կառավարության ղեկավարների հանդիպումներին ։
Համագործակցության կառավարության ղեկավարների հանդիպումը հյուրընկալող երկրի կառավարության ղեկավարին անվանում են Համագործակցության գործող ղեկավար և այդ պաշտոնը նա զբաղեցնում է մինչև հաջորդ Համագործակցության կառավարության ղեկավարների հանդիպումը ։ 2018 թվականի ապրիլի 18-ից 20-ը Լոնդոնում (Միացյալ թագավորություն) անցկացված վերջին հանդիպումից հետո Միացյալ թագավորության վարչապետ Թերեզա Մեյը դարձավ Համագործակցության գործող ղեկավար և կշարունակի մնալ այդ պաշտոնում մինչև հաջորդ հանդիպումը, որը նախատեսված է անկացնել Ռուանդայում 2020 թվականին։
Համագործակցության քարտուղարություն
1965 թվականին ստեղծված Համագործակցության քարտուղարությունը Համագործակցության գլխավոր միջկառավարական գործակալությունն է, որը խթանում է անդամ կառավարությունների և երկրների միջև խորհրդատվությունը և համագործակցությունը։ Այս մարմինը հաշվետու է անդամ պետություններին հավաքական կերպով։ Ազգերի համագործակցությունը ներկայացված է ՄԱԿ֊ի Գլխավոր Ասամբլեայում քարտուղարության միջոցով դիտորդի կարգավիճակով։ Քարտուղարությունը կազմակերպում է Համագործակցության գագաթաժողովները, նախարարների հանդիպումները, խորհրդակցական հանդիպումները և տեխնիկական քննարկումները։ Այն աջակցում է քաղաքական զարգացումներին և տրամադրում է քաղաքական խորհրդատվություն, ինչպես նաև հեշտացնում է անդամ կառավարությունների միջև բազմակողմ հաղորդակցությունը։ Այն տեխնիկական աջակցություն է տրամադրում նաև պետությունների կառավարություններին, որպեսզի նրանք օգնեն իրենց երկրների սոցիալական և տնտեսական զարգացմանը, ինչպես նաև նպաստում է Համագործակցության հիմնական քաղաքական արժեքների պահպանմանը ։
Համագործակցության քաղաքացիություն և բարձրաստիճան պաշտոնյաներ
Որպես իրենց ընդհանուր արժեքների և ժառանգության ճանաչում Համագործակցության երկրները չեն համարվում օտար մեկը մյուսի համար , չնայած որ այս հայեցակարգի տեխնիկական ընկալումը տարբեր երկրներում տարբեր է։ Օրինակ Ավստրալիայում որոշակի սահմանադրական և օրինական դրույթների միջև խտրականությունից խուսափելու համար Համագործակցության և օտար երկրների միջև ոչ մի տարբերություն չի դրվում․ Սյուն ընդդեմ Հիլլի դատական գործում Համագործակցության այլ երկրները հիշատակվում էին որպես օտար պետություններ։ Նույնը Նոլանն ընդդեմ Ներգաղթի և էթնիկ հարցերի նախարարի գործում, որտեղ Համագործակցության այլ թագավորությունների ներկայացուցիչները ներկայացվում էին որպես օտարերկրացիներ։ Այնուամենայնիվ Համագործակցության երկրների միջև ամենախորը համագործակցությունը նկատվում էր Համագործակցության անդամ երկրների դիվանագիտական արարողակարգերում։ Օրինակ երկկողմ հարաբերություններում կառավարությունները փոխանակվում են ոչ թե դեսպաններով, այլ գերագույն հանձնակատարներով։ Համագործակցության երկու թագավորության միջև նրանք ավելի շուտ ներկայացնում են կառավարության, այլ ոչ թե պետության ղեկավարներին։
Ի հավելում այս ամենին, որոշ անդամներ վերաբերվում են Համագործակցության այ լ երկրների քաղաքացիներին որպես օտար երկրների քաղաքացիների։ Բրիտանիան և ևս մի քանիսը գերազանցապես Կարիբյան հատվածում ընտրելու իրավունք են տալիս Համագործակցության այն քաղաքացիներին, ովքեր բնակվում են Համագործակցության մեկ այլ երկրի տարածքում։ Ոչ համագործակցության երկրներում, որտեղ իրենց երկիրը ներկայացված չէ, Համագործակցության քաղաքացիները կարող են հյուպատոսական աջակցություն ստանալ Բրիտանական դեսպանատանը ։ Այլ այլընտրանքներ ևս առկա են, մասնավորապես խոսքը 1986 թվականին Կանադայի և Ավստրալիայի միջև սկսված շտապ հյուպատոսական ծառայությունների համաձայնագրի մասին է ։
Չափանիշներ
Այս չափանիշները անիրագործելի էին երկու տասնամյակ շարունակ՝ մինչ 1991 թվականի Հարարեի հռչակագիրը, որը սինգապուրյան սկզբունքների կիրառումը համարում էր ապագաղութացման ավարտը, Սառը պատերազմի վերջը և ՀԱՀ–ում ապարտեիդի ավարտը ։ 1995 թվականի Միլբրուկի Համագործակցության գործողության ծրագրով, որը ստեղծվել է Համագործակցության նախարարական գործողության խմբի կողմից, որը լիազորություն ունի որոշել արդյոք տվյալ անդամը համապատասխանում է Հարարեի հռչակագրով սահմանված անդամակցության պահանջներին, ստեղծվեցին և հստակեցվեցին մեխանիզմներ, որոնց միջոցով այդ սկզբունքները պետք է կիրառվեն ։ Նույն 1995 թվականին ստեղծվեց միջկառավարական խումբ, որը պետք է ավարտուն տեսքի բերեր և կոդիֆիկացներ անդամակցության պահանջների ամբողջական փաթեթը։ 1997 թվականի զեկույցի համաձայն, ինչպես նշված է Էդինբուրգի հռչակագրում, այդ միջկառավարական խումբը հռչակեց, որ ցանկացած հնարավոր անդամ պետք է ուղիղ սահմանադրական առնչություններ ունենա գործող անդամներից որևէ մեկի հետ ։
Նոր անդամները, որպես կանոն, պետք է ուղղակի սահմանադրական առնչություններ ունենան գործող անդամներից որևէ մեկի հետ։ Շատ դեպքերում սա Միացյալ թագավորության նախկին գաղութը լինելու արդյունքն է, սակայն կան դեպքեր, երբ որ այդ կապերը Համագործակցության մեկ այլ երկրի հետ են, օրինակ՝ Սամոան նմանատիպ կապեր ունի Նոր Զելանդիայի, Պապուա Նոր Գվինեան՝ Ավստրալիայի, Նամիբիան՝ ՀԱՀ–ի հետ։ Առաջին երկիրը, որն անդամակցեց Համագործակցությանը չունենալով սահմանադրական կապեր Բրիտանական թագավորության և Համագործակցության այլ երկրի հետ, Մոզամբիկն էր։ Մոզամբիկը Պորտուգալիայի գաղութն էր եղել, որում 1995 թվականին անց էին կացվել ժողովրդավարական ընտրություններ։ Մոզամբիկի հակասական անդամակցումը Էդինբուրգի հռչակագրի և  անդամակցության ներկայիս չափանիշների հիմքը դրեց ։ 2009 թվականին Ռուանդան դարձավ Համագործակցության երկրորդ անդամը, որը սահմանադրական կապեր չուներ անդամների հետ։ Դա Բելգիային վստահված տարածք էր, որը գերմանական գաղութ էր եղել մինչև Առաջին համաշխարհային պատերազմը ։ Համագործակցության քարտուղարությունը այս երկրի անդամակցությունը կոչեց բացառիկ հանգամանքներում իրականացված անդամակցություն ։
Անդամներ
Համագործակցությունն ունի 53 անդամ բոլոր մայրցամաքներում։ Անդամները բոլորը միասին ունեն 2.3 միլիարդ բնակիչ, որը կազմում է աշխարհի բնակչության մեկ երրորդը։ Նրանցից 1.26 միլիարդը բնակվում են Հնդկաստանում։ Այդ ընդհանուր բնակչության 94 տոկոսը ապրում է Ասիայում և Աֆրիկայում ։ Հնդկաստանից հետո Համագործակցության բազմամարդ երկրներն են Պակիստանը (180 միլիոն մարդ), Նիգերիան (170 միլիոն), Բանգլադեշը (156 միլիոն), Միացյալ Թագավորությունը (65 միլիոն), ՀԱՀ–ը (55 միլիոն), Կանադան  (36 միլիոն), Գանան  (27 միլիոն) և Ավստրալիան (24 միլիոն)։ Ամենափոքր անդամը Տուվալուն է, որն ունի 10000 բնակիչ : Համագործակցության երկրների զբաղեցրած տարածքը կազմում է 31500000 km2: Տարածքով ամենամեծ երեք երկրներն են Կանադան (9984670 km2), Ավստրալիան (7617930 km2), Հնդկաստանը (3287263 km2) : 2016 թվականին Համագործակցության անդամների բոլոր երկրների համախառն ներքին արդյունքը կազմել է 9 տրիլիոն դոլլար, որի մոտ 78 տոկոսն ապահովել են Միացյալ Թագավորությունը (2.629 տրիլիոն դոլլար), Հնդկաստանը (2.256 տրիլիոն դոլլար), Կանադան (1.529 տրիլիոն դոլլար), Ավստրալիան  (1.258 տրիլիոն դոլլար) ։
Պարտատեր երկրի կարգավիճակ ունեն այն անդամները, ովքեր չեն մուծում անդամավճար։ Այս կարգավիճակը սկզբում հայտնի էր «հատուկ անդամակցություն» անվամբ, բայց անվանափոխվեց Համագործակցության անդամակցության կոմիտեի առաջարկության հիման վրա ։ Ներկայումս համագործակցությունը նման անդամներ չունի։ Այդպիսի անդամներից ամենավերջինը՝ Նաուրուն, 2011 թվականին դարձավ լիիրավ անդամ ։ Նաուրուն մերթ ամբողջական, մերթ հատուկ անդամի կարգավիճակ ուներ, ինչը պայմանավորված էր այդ երկրում տիրող ֆինանսական վիճակով ։
Թեկնածուներ
1997 թվականին Համագործակցության կառավարության ղեկավարները համաձայնության եկան այն հարցի շուրջ, որ Համագործակցության անդամ դառնալու համար պետությունները պետք է որպես կանոն ունենային սահմանադրական առնչություններ Համագործակցության անդամ մյուս երկրներից որևէ մեկի հետ և որ այդ առնչությունները պետք է համապատասխանեն Համագործակցության արժեքներին, սկզբունքներին և առաջնայնություններին, ինչպես և նշված է Հարարեի հռչակագրում։ Դրանք պետք է համապատասխանեն նաև Համագործակցության նորմերին և կոնվենցիաներին ։
Հարավային Սուդանի քաղաքագետները հետաքրքրված էին Համագործակցությանը անդամակցությամբ ։ Համագործակցության աղբյուրներից մեկը 2006 թվականին պնդում էր, որ Իսրայելում շատ մարդիկ հետաքրքրված են Համագործակցությանը անդամակցությամբ, սակայն անդամակցության մասին պաշտոնական մոտեցում չեղավ ։ Պաղեստինը ևս հավանական թեկնածու է համարվում ։
Նախագահ Յահյա Ջամեհը 2013 թվականի հոկտեմբերին միակողմանի որոշում է կայացրել դադարեցնել Գամբիայի անդամակցությունը Համագործակցությանը ։ Այնուամենայնիվ նորանշանակ նախագահ Ադամա Բարոն 2018 թվականի փետրվարին վերականգնեց երկրի անդամակցությունը կազմակերպությանը ։
Անդամ կարող են դառնալ նաև Բրիտանական անդրծովյան տարածքները, Թագավորական հողերը, Ավստրալիայի արտաքին տարածքները և Նոր Զելանդիայի ասոցացված նահանգները, եթե նրանք ամբողջապես անկախանան ։ Շատ նմանատիպ կարգավիճակ ունեցող տարածքներ արդեն իսկ ներկայացված են համագործակցության մեջ, մասնավորապես Համագործակցության ընտանիքի միջոցով ։ Կան նաև այլ բրիտանական տարածքներ, որոնք դեռ չեն անկախացել, օրինակ՝ Հոնկոնգը, որը գործունեություն է իրականացնում Համագործակցության կառույցներում Համագործակցության ընտանիքի շրջանակներում։ Բոլոր երեք թագավորական հողերը այդ իրավիճակը համարում են ոչ գոհացուցիչ և բանակցություններ են վարում փոփոխությունների իրականացման համար։ Օրինակ Ջերսիի նահանգները Միացյալ Թագավորության արտաքին հարցերով քարտուղարին հորդորել է դիմել Համագործակցության կառավարությունների ղեկավարներին Ջերսիին և մնացյալ թագավորական հողերին ասոցացված անդամի կարգավիճակ տրամադրելու համար, ինչպիսին տրամադրված է նման ինքնիշխանության աստիճան ունեցող մյուս տարածքներին։ Ջերսին առաջարկում էր, որ դա ներառի Համագործակցության հանդիպման ժամանակ անմիջական ներկայության հնարավորություն, բանավեճերին և այլ գործընթացներին ամբողջական մասնակցություն, որը խոսելու իրավունք կտա այն պահին, երբ անհրաժեշտ է և հնարավորություն կտա բանավեճի մեջ մտնել բոլոր այն պետությունների հետ, որոնք լիիրավ անդամ են։ Սակայն բացառվում էր նախարարների կամ կառավարությունների ղեկավարների հանդիպումների ժամանակ քվեարկելու իրավունքը, որը բացառապես անդամ երկրների իրավունքն էր ։ Գերնսիի նահանգները և Այլ Օֆ Մենի կառավարությունը հանդես են եկել Համագործակցության հետ ավելի մեծ ինտեգրացիա ենթադրող կոչերով, որոնք ենթադրում էին ուղղակի ներկայացվածություն և ակտիվ մասնակցություն Համագործակցության կազմակերպություններում և հանդիպումներում, ներառյալ Կառավարությունների ղեկավարների հանդիպումներում ։ Այլ Օֆ Մենի գլխավոր նախարարը ասել է․ «Համագործակցության հետ սերտ կապերը ինքնըստինքյան կնպաստեն Այլ Օֆ Մենի հետագա միջազգային հարաբերությունների զարգացմանը» ։
1956 թվականի Սուեզյան ճգնաժամի ընթացքում գաղութներում տիրող անհանգստությունների և միջազգային լարվածության արդյունքում Ֆրանսիայի վարչապետ Գայ Մոլեթը առաջարկում է Բրիտանիայի վարչապետ Էնթոնի Էդենին միավորել իրենց երկու երկրները ինչ–որ միության մեջ։ Երբ այդ առաջարկը մերժվում է, Մոլեթը առաջարկում է, որ Ֆրանսիան միանա Համագործակցությանը իռլանդական հիմունքներով ընդհանուր քաղաքացիության հարցերի կարգավորման հիման վրա։ Սուեզյան ճգնաժամի ավարտը բերեց նաև միության ստեղծման քննարկումների դադարեցմանը ։
Անդամների գործունեության կասեցում
Վերջին տարիներին Համագործակցությունը հեռացրել է իր մի քանի անդամներին Համագործակցության խորհուրդներից Հարարեի հռչակագրի լուրջ կամ պարբերաբար կրկնվող խախտումների համար, մասնավորապես ժողովրդավարական կառավարություն ունենալու իրենց պարտականությունները չկատարելու համար ։ Դա արվում էր Համագործակցության նախարարական գոծողության խմբի կողմից, որը պարբերաբար հանդիպումներ է հրավիրում Հարարեի հռչակագրի հնարավոր խախտումների մասին հայտարարելու համար։ Անդամակցությունը կասեցրած անդամները Համագործակցության առաջնորդների և նախարարների հանդիպումներին մասնակցելու իրավունքից զրկվում են, սակայն շարունակում են հանդիսանալ կազմակերպության անդամ։
Նիգերիայի անդամակցությունը կասեցվեց 1995 թվականի նոյեմբերի 11–ից մինչև 1999 թվականի մայիսի 29–ը ընկած ժամանակահատվածում Կեն Սարո Վիվայի (նիգերիացի ակտիվիստ, ով ոչ բռնի գործողություններ էր իրականացնում իր հայրենակիցների՝ Օգոնիայի մարդկանց, ովքեր էթնիկ փոքրամասնություն են կազմում Նիգերիայում, շահերի պաշտպանության համար) մահապատժից հետո 1995 թվականին ։ Երկրորդ երկիրը, որի գործունեությունը կազմակերպությունում կասեցվեց, Պակիստանն էր 1999 թվականի հոկտեմբերի 18–ին, որը հաջորդեց Պերվեզ Մուշարաֆի կողմից ռազմական հեղաշրջմանը ։ Սա կազմակերպությունում անդամակցության կասեցման ամենաերկար դեպքն էր, որը ավարտվեց 2004 թվականի մայիսի 22–ին, երբ Պակիստանի անդամակցությունը վերականգնվեց երկրում սահմանադրական կարգի հաստատումից հետո ։ Պակիստանի անդամակցություն ևս մեկ անգամ, այս դեպքում արդեն ավելի կարճ ժամկետով՝ 6 ամսով, կասեցվեց 2007 թվականի նոյեմբերի 22–ից, երբ Մուշարաֆը արտակարգ դրություն մտցրեց ։ Զիմբաբվեի անդամակցությունը կասեցվեց 2002 թվականին։ Սա կապված էր Ռոբերտ Մուգաբեի կառավարության ընտրական և հողային հարցերի բարեփոխումների հետ ։ Այս երկիրը դադարեցրեց կազմակերպությանը իր անդամակցությունը 2003 թվականին ։ 2018 թվականի մայիսի 15–ին Զիմբաբվեն կրկին դիմեց կազմակերպությանը անդամակցելու համար ։